Neil Armstrong Operations and Checkout Building

thumb|Letecký pohľad na Neil Armstrong Operations and Checkout Building, 19. január 2017

**Neil Armstrong Operations and Checkout Building** (v preklade: *Budova operácií a testov Neila Armstronga*; pôvodne známa ako **Manned Spacecraft Operations Building**; v preklade: *Budova pilotovaných letov*) je historická budova na ostrove Merritt na Floride v Spojených štátoch. Päťposchodová štruktúra sa nachádza v priemyselnej oblasti Kennedyho vesmírneho strediska NASA. K vybaveniu budovy patria tiež ubytovne pre astronautov a miestnosti, kde si pred letom obliekajú a kontrolujú skafandre. V budove trávia posledné dni a hodiny pred letom (a taktiež krátko po lete) hlavné a záložné posádky misií od čias programu Gemini v polovici 60. rokov 20. storočia. Ďalšou významnou súčasťou budovy je rozľahlá dielňa, kde sa vykonáva finálna montáž a rôzne kontroly kozmických lodí s ľudskou posádkou. Dňa 21. januára 2000 bola budova zaradená do Národného registra historických miest USA (*U.S. National Register of Historic Places*).

## Využitie v programe Apollo
[thumb|Posádka [Apollo 10|Apolla 10, John Young, Thomas Stafford a Eugene Cernan, začína svoju cestu z Manned Spacecraft Operations Building k štartovaciemu komplexu 39B, 18. máj 1969]]

Objekt bol postavený v rokoch 1963 až 1964 pod názvom *Manned Spacecraft Operations Building* pre potreby programu Gemini a následne Apollo. V období programu Space Shuttle bol premenovaný na *Operations and Checkout Building* (v preklade: *Budova operácií a testov*), neformálne známy ako O&C.

### Výškové skúšobné komory
V roku 1965 bola v časti High Bay nainštalovaná dvojica výškových (hypobarických) komôr na testovanie environmentálneho systému a systému podpory života veliteľského, servisného a lunárneho modulu kozmickej lode Apollo v simulovaných nadmorských výškach až 76 km. Každá komora je vysoká 18 m (s čistou pracovnou výškou 8,5 m) a vnútorným priemerom 10 m. Maximálnu simulovanú výšku (minimálny tlak) bola schopná dosiahnuť za hodinu. Používali ich hlavné a záložné posádky všetkých pilotovaných misií od tragického Apolla 1 v októbri 1966 až po skúšobný program Apollo-Sojuz v júli 1975.

## Využitie po skončení programu Apollo a v súčasnosti
Počas 80. a 90. rokov 20. storočia sa budova O&C používala na umiestnenie a testovanie vedeckých modulov Spacelab pred ich letmi v nákladovom priestore raketoplánu. Na konci 90. rokov a začiatkom 21. storočia sa tu kontrolovali niektoré moduly a nosníky pre Medzinárodnú vesmírnu stanicu.

V období od júna 2007 do januára 2009 budova prešla rekonštrukciou v hodnote 55 miliónov amerických dolárov. V roku 2014 bola pomenovaná po Neilovi Armstrongovi, prvom človeku, ktorý vstúpil na povrch Mesiaca, pri príležitosti 45. výročia misie Apollo 11. V súčasnosti objekt slúži na finálnu montáž a predletové kontroly kozmických lodí Orion.

## Galéria


Súbor:Aerial of Operations & Checkout Building high bay steel construction.jpg|Výstavba Manned Spacecraft Operations Building, 29. júl 1963
Súbor:Aerial of Operations & Checkout Building completed construction.jpg|Manned Spacecraft Operations Building krátko pred dokončením, 9. november 1964
Súbor:Apollo 1 crew prepare to enter their spacecraft in the altitude chamber at Kennedy Space Center.jpg|Posádka Apolla 1 nastupuje do kozmickej lode pred testom vo výškovej komore v Manned Spacecraft Operations Building, 18. október 1966
Súbor:Apollo 11 Lunar Module being moved for mating to rocket (S69-32396).jpg|Lunárny modul Apolla 11 počas príprav v Manned Spacecraft Operations Building, 4. apríl 1969
Súbor:Apollo 11 CSM moved for mating to spacecraft adapter (S69-32370).jpg|Kozmická loď Apollo 11 počas predletových príprav v Manned Spacecraft Operations Building, 11. apríl 1969
Súbor:Apollo 11 pre-launch breakfast.jpg|Posádka Apolla 11 raňajkuje v jedálni v Manned Spacecraft Operations Building v deň štartu
Súbor:Apollo 11 crew at van for transfer to launch pad.jpg|Posádka Apolla 11, Neil Armstrong, Michael Collins a Edwin „Buzz“ Aldrin, začína svoju cestu k štartovaciemu komplexu 39A, ráno 16. júla 1969
Súbor:KSC Operations and Checkout Building.jpg|Operations and Checkout Building v období programu Space Shuttle
Súbor:O&C ISS lab vacuum chamber.jpg|Skúšky modulu Destiny pre Medzinárodnú vesmírnu stanicu v Operations and Checkout Building, 1. júl 2000
Súbor:Spacecraft Workshop no.1 at KSC.jpg|Dielňa č. 1 pre pilotované kozmické lode 
Súbor:O&C bedroom renovations.jpg|Interiér jednej z izieb pre astronautov
Súbor:The hallway of the astronaut crew quarters in O&C Building.jpg|Chodba v ubytovacích priestoroch
Súbor:The kitchen in the Neil Armstrong Operations and Checkout Building at Kennedy Space Center in Florida.jpg|Kuchyňa
Súbor:Dining room in the Neil Armstrong Operations and Checkout Building at Kennedy Space Center in Florida.jpg|Jedáleň v ubytovniach pre posádky, v ktorej astronauti raňajkujú v deň štartu už od čias programu Gemini v polovici 60. rokov 20. storočia
Súbor:Suit room in O&C Building.jpg|Jedna z miestností, kde si posádky pred letom obliekajú a následne kontrolujú skafandre
Súbor:SpaceX Demo-2 Walkout 30.5.2020.jpg|Posádka misie SpaceX Demo-2, Douglas Hurley (vľavo) a Robert Behnken (vpravo), začína svoju cestu k štartovaciemu komplexu 39A, 30. máj 2020



## Pozri aj
* Neil Armstrong
* Kennedyho vesmírne stredisko

## Iné projekty

## Externé odkazy
* Neil Armstrong Operations and Checkout Building na stránkach science.ksc.nasa.gov  
* Neil Armstrong Operations and Checkout Building na stránkach spaceflorida.gov 

## Zdroj

Kategória:Kennedyho vesmírne stredisko
Kategória:NASA
Kategória:Stavby na Floride